# data[].attributes.body
Pokalbis. „Apie gyvūnus, gyvenančius mūsų namuose“
Klausimai: ar turite namuose gyvūną? Koks tai gyvūnas? Kaip jis atrodo?...

Aiškinimas. Naminiais gyvūnais vadiname tuos, kurie gyvena mūsų namuose arba šalia mūsų, t.y. ūkyje. Jie būna labai skirtingi: vieni pūkuoti, kiti su plunksnomis, vieni šokinėja, kiti skraido. Visiems jiems reikia mūsų dėmesio, šilumos, maisto ir priežiūros. Šią savaitę kalbėsime apie tris gyvūnus : katę, triušį ir papūgą. Kiekvieną dieną plačiau susipažinsime su vienu iš jų. Sužinosime kokia jų išvaizda, kokius skleidžia garsus, aptarsime kuo jie minta.

Demonstravimas. Pažiūrėsime video su išmaniuoju robotuku apie naminius gyvūnus (katiną iki 1:30 min. ir papūgą nuo 2:49 min. iki 3:12 min.). Su triušiu susipažinsime demonstruojant kortelę su jo atvaizdu.

Žaidimas. Imituojami gyvūnų judesiai: šokinėja kaip triušiai, sėlina kaip katės, plasnoja kaip papūgos.

# data[].attributes.attachment_link.title
Naminiai gyvūnai ir augalai www.ismaniejirobotai.lt 1-4 klasei .Dirba ir planšetėse

# data[].attributes.headline
Bendra pažintis su namuose auginamais gyvūnais.

# data[].attributes.subject
Bendra pažintis su namuose auginamais gyvūnais.

# data[].attributes.body
1. Sužinos,apie namuose auginamus gyvūnus, pradės vartoti tikslius jų pavadinimus, aptars akivaizdžius jų požymius.

2. Palygins stebėtų skirtingų gyvūnų išvaizdą, jų skleidžiamus garsus, supras, kad naminiams gyvūnams reikalinga žmogaus priežiūra.

3. Nusakys tikslius stebėtų gyvūnų pavadinimus, akivaizdžius jų požymius ir komentuos apie priežiūros svarbą.

# data[].attributes.body
Aplinkos pažinimas. Atpažįsta ir pavadina kelis dažniausiai stebėtus gyvūnus, <...>, nusako akivaizdžius jų požymius. (4-asis žingsnis).

Tyrinėjimas. Pamėgdžiodamas suaugusįjį ilgesnį laiką įsitraukia į tyrinėjimo veiklas; <...>. (3-asis žingsnis).

Mokėjimas mokytis. Komentuoja atliekamą veiklą, pasako, ką jau atliko, ką darys toliau. (4-asis žingsnis).

# data[].attributes.body
1. Sukarpytas paveikslas. Iškarpų dėlionė ,,Triušis ir katė" (iš laminuotų paveikslėlio dalių, sudeda triušio ir katės atvaizdą).

2. Žaidimas. Kortelės - atrasti pagal pavyzdį tokį pat paveikslėlį (katės, triušio, papūgos).

3. Kūrybinė veikla. Kuriamas bendras paveikslas ,,Naminiai gyvūnai". Vaikai iš žurnalų iškarpų klijuoja gyvūnų atvaizdus ant didelio lapo. Sukuriamas bendras koliažas.

# data[].attributes.body
1. Grafinis darbas. Nuspalvina pavaizduotą triušį.

2. Grafinis darbas. Labirintas. Pagauk pelytę. https://www.pinterest.com/pin/33214115996368280/

3. IT. Interaktyvioje lentoje ar planšetėje dėlioja katės dėlionę. https://www.jigsawplanet.com/?rc=play&pid=1d87e0bccfe6

# data[].attributes.body
Visos grupės veikla:

Žaidimas. Užduotis : vaikai lauke ,žaidimų aikštelėje ieško paslėptų kortelių su skirtingų spalvų gyvūnėlių atvaizdais (pvz., juoda katė, baltas triušis, raudona papūga). Radę kortelę, atneša mokytojai ir pasako, koks tai gyvūnas ir kokia jo spalva.

# data[].attributes.body
Veikla grupelėse:

1. Tyrinėjimas. ,,Gyvūnų pėdutės" smėlyje. Vaikai sušlapintame smėlyje, smėlio dėžėje, spaudžia iš storo kartono iškirptas katės, triušio ir papūgos pėdutes, lygina jų formas ir dydžius.

2. Meninė veikla. Su kreidelėmis piešia savo naminį gyvūną.

3. Žaidimas. Lauko aikštelėje pažymimos trys vietos (stotelės): katės, triušio ir papūgos. Mokytoja kviečia vaikus keliauti nuo vienos stotelės prie kitos. Kiekvienoje stotelėje vaikai atlieka užduotėlę: katės stotelėje tipenti tyliai kaip katė ir murkti, triušio stotelėje pašokinėti, patrepsėti kaip triušis, papūgos stotelėje plasnoti rankomis.

# data[].attributes.body
Pokalbis. Vakar sužinojome, kad žmonės namuose augina įvairius gyvūnus – kates, triušius, papūgas. Šiandiena pakalbėsime apie kates. Kaip atrodo katė? Kokia jos uodega? Kokios spalvos būna katės kailis? Ar jis trumpas, ar ilgas, minkštas ar šiurkštus? Kodėl katė turi ūsus? Kaip katė juda? Ar ji moka šokinėti? Ką katės mėgsta veikti? Kokius garsus skleidžia? Ką valgo katės?

Aiškinimas. Katė yra naminis gyvūnas. Ji turi keturias letenėles, aštrius nagus, ilgą uodegą minkštą kailį. Katė turi ilgus ūsus, jais ji jaučia aplinką ir sužino, ar tilps pro siaurą vietą. Katės gali būti įvairių spalvų: rainos, juodos, baltos, pilkos. Jos vaikšto tyliai, moka sėlinti ir šokinėti. Jos murkia, kai jaučiasi gerai, o miaukia kai nori žmogaus dėmesio. Katės mėgsta švarą, daug miega, mėgsta žaisti su kamuoliukais ar siūlų gniužulais. Katė turi būti prižiūrima, jai reikia duoti valgyti, atnešti vandens, paglostyti ir pasirūpinti, kad jai būtų šilta ir gera.

Demonstravimas. Demonstruojamas interaktyvus plakatas (2, 9 skaidrės).

# data[].attributes.body
Žaidimas/Grožinė literatūra. Vaikams pasiūlomas žaidimas „Kačiukas gaudo pelę“

Ropoti suoleliu –„per tvorą“ ir „pagauti pelę“

Pašokti aukštyn pasiekti žaislą, ištiesti stuburą – „pagauti pelę“ . Kartoti 2-3 kartus.

Eilėraštukas.

Katinėlis sau gulėjo

O pelytės vaikštinėjo.

Jos paglosto jam galvelę (imituoja)

Ir papūtė į auselę

Katinėliui įkyrėjo

Gaudyti peles pradėjo.

Miau!

# data[].attributes.body
1. Kūrybinė/Meninė veikla. Aplikuoja katės iškirptą trafaretą skirtingų spalvų siūlais ar veltiniu, sukurdami kačiukui minkštą kailiuką.

# data[].attributes.body
2.Demonstravimas. Pirštukų žaidimas "5 Kačiukai".

# data[].attributes.attachment_link.title
Pirštukų žaidimas "5 Kačiukai" su Inga Gučiene

# data[].attributes.body
3.Kūrybinė veikla. ,,Katytė ant pagaliuko". Vaikai iš paruoštų priemonių( galvytės iškarpa, pagaliukas, spalvota, minkšta viela) pasigamina katytę.

# data[].attributes.body
1. Sukarpytas paveikslas. Sudeda katės paveikslėlį.

# data[].attributes.body
2. Grafinis darbas. Suvedžioja linijas pagal nubrėžtą trajektoriją.

# data[].attributes.body
3. Grafinis darbas. Atranda ir sujungia katės šešėlį.

# data[].attributes.body
Visos grupės veikla:

Žaidimas/Tyrinėjimas. „Kačiukai žaidžia su kamuoliukais“

Vaikai kviečiami pažaisti žaidimą. Lauke paskleidžiame įvairių skirtingų dydžių ir faktūrų kamuoliukų: medžiaginių, plastmasinių, teniso, ir kt..
Kiekvienas vaikas pasirenka po kamuoliuką ir tyrinėja: liečia, ridena, pasuka tarp delnukų, pamėto į viršų, paspiria kojyte. Mokytojas skatina naudoti žodžius: minkštas, kietas, lengvas, sunkus, šokinėja, rieda lėtai, greitai.

Mokytojas parodo veiksmą: Aš paridensiu – dabar tu.
Vaikai ridena kamuoliukus vieni kitiems arba po aikštelę.
Vaikai bando pamėtyti, pagauti, paspiri, nusivyti kamuoliuką.
Galime per telefoną įjungti muziką – vyksta „Kačiukų šokis“: vaikai juda laisvai kaip tylūs, žaismingi katinėliai – tyliai, švelniai, su kamuoliukais.

# data[].attributes.body
Veikla grupelėse:

1. Žaidimas/Aktyvi veikla. „Katės uodega“

Už kelnių ar dirželio pritvirtinama uodega, spalvota juostelė ar audinio skiautė. Vienas vaikas tampa katinu, kuris turi pabėgti nuo kitų vaikų – uodegos gaudytojų. Kiti vaikai bando pagauti uodegą, bet tik švelniai, neliečiant kūno. Sugavus uodegą, gaudytojas tampa naujuoju katinu.

Galima žaisti ir kitaip: visi vaikai turi po uodegą, o vienas vaikas be jos. Jis stengiasi pagauti kieno nors uodegą, praradęs tampa gaudytoju.

2. Kūrybinė/Meninė veikla. Vaikai ant skaidrios plėvelės darželio kieme, piešia su guašu katiną.

# data[].attributes.body
Pokalbis. Vakar kalbėjome apie katę. Šiandiena pakalbėsime apie kitą naminį gyvūną - triušį. Kaip atrodo triušis? Kokių spalvų gali būti jo kailiukas? Kokia jo uodega ? Kokios jo ausys? Ar triušis skleidžia garsus? Ką mėgsta valgyti triušis? Ar triušio kailiukas panašus į katės?...

Aiškinimas.Triušis tai švelnus, tylus naminis gyvūnas. Jis turi ilgas ausis ir trumpą, apvalią uodegėlę. Kaip ir katė, triušis turi minkštą, švelnų kailį, tačiau vietoje miaukimo jis „kalba“ savo kūnu. Kai triušis šokinėja aukštai ir apsisuka ore, tai reiškia, kad jis labai džiaugiasi. Jei glostant triušis švelniai griežia dantimis, tai ženklas, kad jam gera. Jei nosytė juda labai greitai, jis gali būti susijaudinęs ar išsigandęs. Kai triušis trypia kojytėmis, tai gali reikšti, kad jis piktas. Jiems reikia švaros, maisto, vandens, tylos ir žmogaus, kuris būtų švelnus ir rūpestingas.

Demonstravimas. Demonstruojamas interaktyvus plakatas (2, 10 skaidrės).

# data[].attributes.body
Meninė veikla. Klausysimės dainelės ,,Zuiki, puiki".

# data[].attributes.attachment_link.title
Daina "Zuiki, puiki". Smagios lietuviškos vaikiškos dainelės vaikams, mažyliams.

# data[].attributes.body
1. Tyrinėjimas/Pojūčių taikymas. Triušio kailiukas.

Vaikai apžiūri ir paliečia triušio kailio pavyzdį, aptariama, koks jis yra – minkštas, švelnus, šiltas. Tada jiems užrišamos akys ir duodama paliesti įvairių medžiagų, tokių kaip vilna, medvilnė, oda. Vaikai apibūdina pojūčius, nurodydami, kas minkšta, šiurkštu ar švelnu. Nuėmus raiščius, jie lygina medžiagas su triušio kailiuku, aptardami panašumus ir skirtumus.

# data[].attributes.body
2. Pojūčių taikymas. Triušiuko pūkuota uodegėlė. Vaikai spaudo ir stumdo spalvotus pūkuotus rutuliukus vienkartinėje pirštinėje ar maišelyje. Jie tyrinėja, kokie burbuliukai minkšti, pūkuoti kaip triušio uodega. Vaikai ieško tam tikros spalvos , stumia į pirštinės pirštus.

# data[].attributes.attachment_link.title
[Видео] «Want to grow awake smart kids? We help you to busy your kids through brain develop activities. We select the best k…» | Дошкольные идеи, Поделки, Детские развлечения

# data[].attributes.attachment_link.description
10.08.2024 - [:en]Baby & Parents innovatives products to improve family life to be easier.[:fr]Des produits innovants pour les parents & bébé pour rendre la vie plus facile

# data[].attributes.body
3. Kūrybinė veikla. Ant vielučių vers spalvotus karoliukus, formuos triušiuko ūsus.

# data[].attributes.body
1. Meninė veikla. Aplikuoja lapą kempinėle ar minkštu kamuoliuku spalvotais dažais aplink iškirpto triušio trafaretą.

# data[].attributes.attachment_link.title
🔥Associação de Animais!👇 [Video] | Preschool arts and crafts, Toddler arts and crafts, Toddler art

# data[].attributes.attachment_link.description
Tenha MAIS DE 1.000 IDEIAS certas e divertidas com as Atividades de Aceleração para trazer o foco e concentração a rotina DO SEU FILHO.

# data[].attributes.body
2. Grafinis darbas. Mokytojai padedant spalvina triušio portretą pagal ornamentais nurodytas spalvas.

# data[].attributes.attachment_link.description
Feb 18, 2025 - Printable kids worksheets with an adorable Easter theme featuring a color the shapes in the bunny activity printable.

# data[].attributes.body
3. Praktinė veikla. Spalvotais segtukais tvirtina ūsus prie triušiuko paveikslėlio, remdamiesi kortelėje pavaizduota schema.

# data[].attributes.body
Visos grupės veikla:

Žaidimas/Aktyvi veikla. „Pamaitink triušį“

Vaikai kviečiami dalyvauti smagioje ir aktyvioje veikloje pamaitinti triušį morkomis. Žaidimo metu jie šokinėja per lankus kaip triušiai, sekdami pėdelių takelį, o pasiekę triušio figūrą, įmeta morką į triušio burną.

# data[].attributes.body
Veikla grupelėse:

1. Kūrybinė veikla. Vaikai kviečiami lauke kurti pavasarinį triušį. Mokytojas iš anksto paruošia kartoninę triušio iškarpą su langeliu (priklijuotas skaidrus plastikas ar lipni plėvelė). Vaikai lauke renka įvairius augaliukus, žiedus, žoleles, žiedlapius. Kartu su mokytoja augalėlius vaikai klijuoja (arba prilipdo prie dvipusės plėvelės) į kiškio langelį – pilvuką ir ausytes.

2. Tyrinėjimas. Vaikai lauke kviečiami ieškoti ir tyrinėti augalus, kuriuos galėtų ėsti triušis. Mokytojas parodo ar primena, kad triušiai mėgsta žolę, gėlių lapelius, dobilus,. Vaikai stebi, lygina, uosto, paliečia augalus.

Papildomai galima rinkti augalus į triušio pintinėlę;
Aptarti, koks augalas minkštas, koks kietesnis, koks kvapas.

3. Žaidimas. Vaikai kviečiami padėti triušiui surasti morkytes. Aikštelėje išdėliojamos spalvotos spalvoti apskritimai. Vaikai gauna atitinkamos spalvos kortelę su morkyte ant pagaliuko. Turėdami kortelę, jie ieško tokios pačios spalvos aikštelėje ir atsistoja ant jos.

# data[].attributes.body
Pokalbis. Jau susipažinome su kate ir triušiu, kad jie turi švelnų kailiuką, o šiandiena pakalbėsime apie kitokį gyvūną – papūgą žako. Ar esate matę papūgą? Kaip ji atrodo? Kokios spalvos būna jos plunksnos? Kur namuose laikomos papūgos? ...

Aiškinimas. Papūga žako yra paukštis. Ji labai skiriasi nuo katės ar triušio, nes neturi kailio, o yra visa pasidengusi plunksnomis. Papūgos turi snapą, dvi kojas su nageliais ir sparnus, dažniausiai būna pilkos spalvos su ryškiai raudona uodega. Papūga nemurkia ir negriežia dantimis kaip katė ar triušis, ji gali išmokti kalbėti, švilpti. Kartais ji pakartoja tai, ką girdi. Papūga gyvena narvelyje, jai reikia švaraus vandens, vaisių, sėklų, žaislų, kad nenuobodžiautų, ir daug švelnaus žmogaus dėmesio.

Demonstravimas. Demonstruojamas interaktyvus plakatas (4, 15 skaidrės).

Tyrinėjimas/ Žaidimas. Vaikai kviečiami tyrinėti trijų gyvūnų: katės, triušio ir papūgos kūno dangą. Pokalbio metu mokytojas paprašo prisiminti, kuo dengtas šių gyvūnų kūnas: ar visi turi kailį? Ar yra gyvūnas, turintis plunksnas? Ant stalų vaikams pateikiama skirtingos tyrinėjimui skirtos medžiagos: kailiuko pavyzdžiai (dirbtinis kailis, vata, siūlai...atitinkanti katės ir triušio kailį), dekoratyvinės paukščių plunksnos, bei paveikslėliai ar žaisliniai gyvūnai. Vaikai lies, apžiūrės, lygins medžiagas, bandys apibūdinti, ką jaučia, kas yra minkštesnis, pūkuotesnis, šiltesnis, kas švelnesnis ar šiurkštesnis.

Atlikę tyrinėjimą, vaikai grupelėse ar poromis bandys priskirti medžiagą tinkamam gyvūnui: plunksnas papūgai, kailį katei arba triušiui. Mokytojas skatins vaikus komentuoti, ką pastebėjo, kokius skirtumus ar panašumus įžvelgė, kas jiems pasirodė įdomu. Papildomai galima pasiūlyti vaikams pritvirtinti plunksnas ar kailiukus prie atitinkamų gyvūnų paveikslėlių arba naudoti sensorinę dėžę, liečiant paslėptas medžiagas atspėti, ar tai kailis, ar plunksna. Po tyrinėjimo veiklos, galima žaisti žaidimą: mokytojas pasako gyvūno pavadinimą, o vaikai atlieka veiksmą: jei tai gyvūnas su kailiuku, jie glosto savo rankytę, jei su plunksnomis – plasnoja kaip paukštis.

# data[].attributes.body
1. IT veikla. Sekama pasakėlė žaidžiant su pirštukais apie dvi papūgas.

# data[].attributes.body
2. Kūrybinė/Praktinė veikla. Vaikai kviečiami papuošti papūgas iš sietuvėlių sukurtus paukščius. Ant stalo padėta daugybė spalvotų plunksnų. Vaikai viena po kitos ima plunksnas ir kaišioja jas į sietuvėlių skylutes, lyg dėtų papūgai plunksnas. Galima tartis, kokių spalvų papūga bus: raudona, spalvota...

# data[].attributes.body
3. Kūrybinė veikla. Mokytoja nudažo pėdutę dažais ir vaikai atspaudžia ją ant popierinės lėkštės. Kai antspaudas išdžiūsta, vaikas su pagalba arba pats klijuoja akytę, snapelį iš spalvoto popieriaus ir spalvingas plunksneles. Taip sukuriama papūga. Papuošimui galima naudoti ir lapelius ar lazdelę, tarsi papūga tupėtų ant šakelės. Galima šakelę ir nupiešti.

# data[].attributes.body
1. Praktinė veikla. Žiūrėdamas į 3 paveikslėlius (katės, triušio, papūgos) mokytojai padedant bando įvardinti gyvūno pavadinimą.

2. Praktinė veikla. Spalvotais sagtukais sega į tinkamą vietą pagal nurodytą spalvą (papūgos uodega).

# data[].attributes.attachment_link.description
Deze pin is ontdekt door YOLANDA. Ontdek (en bewaar!) je eigen pins op Pinterest.

# data[].attributes.body
3. IT. Išmaniojoje lentoje ar planšetėje sugrupuoja paveikslėlius su jų kūno dalimis.

# data[].attributes.attachment_link.provider_name
Wordwall - Greitesniu būdu kurkite geresnes pamokas

# data[].attributes.attachment_link.description
Rask tinkamą - Vilk pele ir dėk kiekvieną raktinį žodį šalia jo apibūdinimo.

# data[].attributes.body
Visos grupės veikla:

Žaidimas. Papūga narve.

Vienoje aikštelės pusėje pažymima vieta narvas (apibrėžtas apskritimas). Vienas vaikas yra papūgų gaudytojas, o visi kiti – papūgos. Kai mokytoja sako: atidarytas narvas, papūgos išskrenda, bėgioja, plasnoja rankomis, laisvai juda po aikštelę. Kai išgirsta: narvas užsidaro, visos papūgos turi sustingti vietoje, tarsi tupėtų. Gaudytojas tyliai eina ir ieško papūgos, kuri pajudėjo, ją sugauna ir nusiveda į narvą. Tuomet žaidimas tęsiamas toliau. Galima keisti gaudytoją, kai pagautos 2–3 papūgos ar mažiau.

# data[].attributes.body
Veikla grupelėse:

1. Tyrinėjimas/Žaidimas. Plunksnų skrydis.
Mokytojas su vaikais paruošia kelias plunksnas su skirtingo dydžio plastilino kamuoliukais. Vaikai paeiliui meta plunksnas ir stebi, kuri nuskrido toliau, kuri trumpiau. Prieš mesdami vaikai spėja, kuri plunksna skries toliausiai, su mažu ar dideliu plastilino kamuoliuku. Po to kartu su mokytoju aptaria, kuri plunksna skrido toliausiai ir kodėl.

2. Kūrybinė veikla. Vaikams pasiūloma prisinkti šakelių ir akmenukų. Iš jų dėlioja papūgos narvelį.

# data[].attributes.body
Pokalbis. Mokytoja klausia: ką šią savaitę sužinojome apie namuose gyvenančius gyvūnus? Kokių trijų gyvūnų pavadinimus įsidėmėjome? Kuo papūga skiriasi nuo katės? O kuo triušis panašus į katę? Vaikai atsako, mokytojas padeda formuluoti atsakymus ir padeda prisiminti visos savaitės veiklas.

Aptarimas. Prisiminkime, ką veikėme: apžiūrinėjome gyvūnų paveikslėlius, žiūrėjome filmuką apie naminius gyvūnus, kalbėjomės apie jų išvaizdą, piešėme, žaidėme, tyrinėjome. Ką naujo sužinojome? Kuris gyvūnas tau labiausiai patiko? Kodėl? Ką veikti patiko labiausiai?

Žaidimas. Vaikai gauna korteles su gyvūnų (katė, triušis, papūga) vaizdu. Mokytojas užduoda klausimus, o vaikai atsako: ar tai gyvūnas, kuris šokinėja? Ar šis gyvūnas gyvena narvelyje? Kuris iš jų moka skraidyti? Ar jis turi kailį, ar plunksnas? Ar jis gali miaukti, trepsėti ar kalbėti?...

# data[].attributes.body
1. Kūrybinė/Meninė veikla. Ant skaidrios plėvelės vaikai su guašu piešia gyvūnus, apie kuriuos sužinojo šią savaitę.

2. Kūrybinė veikla. Vaikai dirbdami grupelėje prisimena visus gyvūnus, apie kuriuos kalbėjosi šią savaitę: katę, triušį, papūgą. Kiekvienas vaikas pasirenka vieną gyvūną ir kuria bendrą kūrybinį darbą ant didelio lapo: piešia, klijuoja gyvūnų iškarpas, naudoja įvairias medžiagas (pvz., vatą kailiui, siūlus ūsams, plunksnas).

3. Pasakojimas. Grupelė vaikų pasirenka iš kortelių su paveikslėliais (katė, triušis, papūga) vieną gyvūną ir pasakoja apie jį: kaip atrodo, su kailiuku, plunksnomis, miaukia ar trepsi...

# data[].attributes.body
1. Pojūčių taikymas. Mokytojas pateikia vaikui tris paveikslėlius: katė, triušis, papūga. Tuomet duodamas vienas jutiminis dirgiklis (pvz., plunksna, vata ar siūlai). Vaikas liečia, apžiūri. Mokytojai padedant iš trijų paveikslėlių parenka tą, kuris atitinka pojūtį. Mokytojas gali padėti užduodamas paprastą klausimą: ar tai katės ūsai, triušio kailiukas ar papūgos plunksna?

2. Praktinė veikla. Vaikas gauna tris korteles su šios savaitės sužinotais gyvūnais ir tris korteles su jų pėdutėmis. Priskiria kam kokia pėdutė tinka. Įvardija: ši pėdutė katės, o ši papūgos...

3. Kūrybinė veikla/Pasakojimas. Vaikas pasirenka vieną gyvūną (katę, triušį ar papūgą) ir kuria trumpą pasakojimą apie jį. Mokytojo paskatintas, apibūdina, kur gyvūnas gyvena, ką mėgsta,kokį garsą skleidžia?... Pasakojimą vaikas gali papildyti piešiniu.

# data[].attributes.body
Visos grupės veikla:

Žaidimas. Vaikai žaidžia žaidimą „Katė ir pelė“. Vaikai sustoja ratu ir susikimba rankomis. Vienas vaikas pasirenka būti pele ir atsistoja rato viduryje, kitas kate ir stovi už rato. Katė bando patekti į ratą, kad pagautų pelę, o vaikai pakelia arba nuleidžia rankas, sudarydami vartelius. Katė gali įeiti tik tada, kai varteliai atviri. Jei katei pavyksta sugauti pelę, vaikai apsikeičia vaidmenimis arba parenkami nauji žaidėjai.

# data[].attributes.body
Veikla grupelėse:

1. Žaidimas/Vaidyba. Vaikai vaidina pasirinktą gyvūną: „aš katė, aš triušis, aš papūga“ ir imituoja jų judesius, skleidžiamus garsus, pasakoja kaip jie atrodo, kur gyvena, kaip žmonės jais rūpinasi.

2. Žaidimas. Kieme išdėliojamos įlaminuotos kortelės su gyvūnų pėdsakais (katės, triušio, papūgos). Vaikai seka pėdsakus, įvardija, kurio gyvūno jie gali būti. Pasiekę finišą (pvz., krūmą ar medį), randa paveikslėlį ar žaisliuką su tuo gyvūnu kurio pėdsako keliu keliavo.

# data[].attributes.body
Veikla grupelėse:

3. Žaidimas. Sek katės keliu“. Vaikai kviečiami eiti vingiuotu taku, kuris vaizduoja katės kelią . Takas gali būti padarytas iš:

virvės ar šokdynės, akmenukų, kaštonų. Vaikai eina katės taku, stengiasi nenukrypti iš linijos. Galima pridėti saulyčių (sustojimo taškų), kur vaikai atlieka veiksmus: pvz., katytė prigulė, katytė pasikasė ausytę.

# data[].attributes.body
Veikla grupelėse:

3. Žaidimas. Vaikai kviečiami dalyvauti aktyvioje veikloje lauke – papūgų lenktynėse. Ant virvutės pakabinti spalvingi, iš vienkartinių puodelių sukurti paukšteliai (papūgos), dekoruoti plunksnomis ir akytėmis. Vaikai bėgdami stumia paukštelį rankomis, kad jis „skristų“ pirmyn. Veiklos metu vaikai varžosi, kieno paukštis greičiau pasieks finišą.

# data[].attributes.attachment_link.title
Bird Races Activity for Kids | Camping crafts, Activities for kids, Arts and crafts projects

# data[].attributes.body
Veikla grupelėse:

3. Meninė veikla. Vaikai kviečiami į lauką stebėti gyvūnėlių figūrėlių (pvz., papūgos, triušio ar katės) šešėlius ant balto popieriaus lapo. Kiekvienas vaikas pasirenka figūrėlę, pastato ją ant popieriaus saulėtoje vietoje, stebi šešėlį ir apvedžioja jį pieštuku ar kreidele. Vaikai lygina šešėlių formas, kalbasi, kurio gyvūno šešėlis ilgesnis, žemesnis.